b'\n_START_ARTICLE_\nPalantir\n_START_PARAGRAPH_\nPalatir je izmi\xc5\xa1ljen predmet iz Tolkienove mitologije.\n_START_SECTION_\nO Palantirjih\n_START_PARAGRAPH_\nPalantir je \xc4\x8darobni kamen, ki izgleda kot kristalna krogla. Kdor pogleda vanj, lahko komunicira z ljudmi, ki gledajo v druge kamne, dovolj mogo\xc4\x8dni ljudje pa lahko s palantirem ugledajo kateri koli konec sveta. Naredili so jih Noldorji ali pa celo F\xc3\xabanor iz Valinorja. Narejenih je bilo veliko palantirjev, razli\xc4\x8dnih velikosti in mo\xc4\x8di. Najmanj\xc5\xa1i je imel premer stopala, najve\xc4\x8dji pa je zapolnil veliko dvorano. Ve\xc4\x8dji kamni so dovoljevali, da hodi gledalec okoli njih in spreminja svoj zorni kot. Glavni kamen se je nahajal v stolpu mesta Avall\xc3\xb3n\xc3\xab na Tol Eress\xc3\xabai. Ni znano, da bi kdaj uspelo povezati glavni kamen s kak\xc5\xa1nim v srednjem svetu._NEWLINE_Palantirji naj bi imeli mo\xc4\x8d nad ljudmi, vendar to ni popolnoma jasno, saj je te\xc5\xa1ko re\xc4\x8di ali je bil palantir tisti, ki je imel mo\xc4\x8d na Pipinom ali je bil to Sauron, ki je imel mo\xc4\x8d nad palantirjem. Po gandalfovih trditvah sta Sauron in Saruman premalo sposobna, da bi izdelala palantir, ali pa ga prisilila, da bi lagal tistemu, ki gleda vanj. Obstajala je tudi tehnika imenovana shrouding, ki je dovoljevala ohranjanje skrivnosti pred sovra\xc5\xbeniki oz pred drugimi palantirji. \xc4\x8ceprav je bila davno pozabljena, jo je Sauron verjetno poznal.\n_START_SECTION_\nPalatirji v Srednjem svetu\n_START_PARAGRAPH_\nNekaj palantirjev je dobil D\xc3\xbanedain N\xc3\xbamenorski kot darilo v drugem zemeljskem veku. Elendil je vzel sedem palantirjev sabo v Srednji svet. Kasneje so te kristale razdelili med sedem mest: \xc5\xa1tiri v Gondor in tri v Anor. Sauron je ukradel Minas Ithilov kristal in z njegovo pomo\xc4\x8djo spridil Sarumana, ki je imel palantir Orthanca in Dentorja, ki je imel palantir Minas Tiritha. Do konca tretjega zemeljskega veka so se trije izgubili ali odpotovali iz srednjega sveta, eden je bil zakopan pod ru\xc5\xa1evinami Barad-d\xc3\xbbra, eden je bil neuporaben, enega pa je dobil kralj Aragorn.'